تورکیه جمهوریتی تشقی ایش لر وزیری مولود چاووش اوغلی, تورکیه نینگ, سوریه نینگ ارضی تمامیتی نی قوللب- قُوَتلیاتگن لیگی نی بیلدیردی.
چاووش اوغلی, امریکا قوشمه ایالت لری دولت رهبری دونالد ترامپ نینگ, اسرائیل نینگ اشغالی آستیده گی گولان تپه لری بیلن علاقه لی رسوا سوز لری گه قرشی عکس العمل کورستدی.
چاووش اوغلی, امریکا قوشمه ایالتلری نینگ, اسرائیل نینگ خلق ارا حقوققه گه ضد تشبث لری نی مشروع لشتیریش گه حرکت قیلیشی نینگ, خشونت و درد لرنینگ ینه ده آرتیب کیتیشی گه سبب بوله دیگن لیگی نی معلوم قیلدی.
مولود چاووش اوغلی, تویتر آرقه لی بیرگن بیاناتیده, "اولکه لرنینگ ارضی تمامیتی خلق ارا حقوق نینگ اساسی نی تشکیل ایتماقده.  امریکا قوشمه ایالتلری نینگ, اسرائیل نینگ خلق ارا حقوققه گه ضد تشبث لری نی مشروع لشتیریش گه حرکت قیلیشی, خشونت و درد لرنینگ ینه ده آرتیب کیتیشی گه سبب بوله دی" دییه قید ایتدی.
ترامپ تویتر آرقه لی بیرگن بیاناتلریده, "52 ییلدن بیری اسرائیل نینگ قولیده بولگن لیگی اوچون ایندی گولان تپه لری نینگ اسرائیل توپراغی اوله راق تن آلینیشی کیره ک" دییه قید ایتگن ایدی.
سوریه گه عاید گولان تپه لری 1967- ییلدن بیری اسرائیل نینگ اشغالی آستیده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
